Jari Ylänne

Jari Petri Ylänne (s. 1961)BIOTIETEIDEN LAITOS Helsingin yliopiston opettaja- ja virkamiesluettelo 1918 - 2000. Viitattu 8.5.2017. on suomalainen solubiologi ja professori. Hän on toiminut Jyväskylän yliopistossa solubiologian professorina vuodesta 2005.

Akateeminen ura

Jari Ylänne opiskeli biologiaa Helsingin yliopistossa ja valmistui sieltä filosofian kandidaatiksi vuonna 1988.Solubiologian, soveltavan ekologian ja gerontologian ja kansanterveyden professorit virkaan - virkaanastujaiset 12.10.2005 Jyväskylän yliopisto. Viitattu 8.5.2017. Valmistuttuaan hän toimi Helsingin yliopistossa erilaisissa opetus ja tutkimustehtävissä vuodesta 1989 vuoteen 1999. Ylänne väitteli Helsingin yliopistossa 1990 tohtoriksi. Hänen väitöskirjansa (Integrin proteins in the adhesion of human cultured cells to extracellular matrix proteins) käsitteli solubiologiaa ja proteiineja.Ylänteen väitöskirja Kansalliskirjasto Finna. Viitattu 8.5.2017.  Vuodesta 1995 hän on ollut Helsingin yliopiston biokemian dosentti. Viimeksi ennen nimitystään professoriksi hän työskenteli 2001-2004 Suomen Akatemian akatemiatutkijana. Kotimaan ohella Ylänne on työskennellyt ulkomailla. Hän teki tutkimusvierailun EMBL-laboratorioon Heidelbergissä ja sen ohella hän on vieraillut Scrippsin tutkimusinstituutissa () Kaliforniassa.

Ylänne nimitettiin vuonna 2005 solubiologian professoriksi Jyväskylän yliopistoon ja hän aloitti virassaan maaliskuun alussa 2005. Professorina hänen keskeiset vastuunsa liittyvät solubiologian tutkimukseen ja opetukseen. Niiden lisäksi hän tekee tutkimusta molekyylintunnistuksen parissa ja osallistuu myös nanotieteiden ja –teknologian kehittämiseen. Solu- ja molekyylibiologian tutkimustoiminta Jyväskylän yliopistossa tapahtuu bio- ja ympäristötieteiden laitoksen lisäksi yliopiston poikkitieteellisessä nanotiedekeskuksessa.

Professorin viran ohella Ylänne toimi bio- ja ympäristötieteen laitoksen johtajana vuosina 2008–2013.Vuosijuhlassa jaettiin palkintoja tutkimuksen ja opetuksen ansioista Jyväskylän yliopisto. 2013. Viitattu 8.5.2017. Kaudella 2014-2017 hän on laitoksen pedagoginen johtajana laitosjohtajana alaisuudessa. Laitoksen johtajana kaudella 2014–2017 toimii professori Mikko Mönkkönen.

Tutkimusura

Solubiologina Ylänteen tutkimuskohteena ovat pitkään olleet proteiinit. Hän on soveltanut niiden tutkimuksessa useita erilaisia menetelmiä ja tarkastellut niitä monitieteisesti. Hän on tutkinut proteiineja mm. biokemian, molekyylibiologian, rakennetutkimuksen ja solubiologian menetelmien avulla. Tutkimuksessaan professori Ylänne on pyrkinyt selvittämään, miten solu tunnistaa ympäristönsä mekaanisia ominaisuuksia muodostaessaan kudosrakenteita.Ylänne Jari, Professor Nanoscience Center, Jyväskylän yliopisto. Viitattu 8.5.2017. Näitä rakenteita ovat esimerkiksi solun sisäisen tukirankaan () linkittyvät voimasensorit, jotka laukaisevat erilaisia signaloivia tapahtumia. Ylänteen johtama tutkimusryhmä (Cell Adhesion and Cytoskeleton Dynamics, ) on teemaan liittyen tutkinut, miten poikittaiset filamiinirakenteet säätelevät solun adheesiota ja muuttumista.Cell Adhesion and Cytoskeleton Dynamics Bio- ja ympäristötieteiden laitos, JY. Viitattu 8.5.2017.  Filamiinit ovat isoja proteiineja, joilla on useita erilaisia tehtäviä. Ylänteen ryhmä on selvittänyt mm., että filamiini vuorovaikuttaa useiden muiden proteiinien kanssa muodostaen erilaisia rakenteita. Filamiinien rakenteen ja perustoiminnan selvittämisen jälkeen Ylänne ryhmineen aikoo selvittää, miten filamiinien vuorovaikutusta voidaan säädellä ja miten vuorovaikutus liittyy solun toiminnan säätelyyn. Ylänne on käyttänyt tutkimuksessaan  banaanikärpästä (Drosophila melanogaster) tutkimuslajina, jonka avulla hän on osoittanut, että solun tukirankaan linkittyvillä voimasensoreilla on olennainen merkitys morfogeneettisissä prosesseissa oogeneesin aikana.Research Interests - in English Nanoscience Center, JY. Viitattu 8.5.2017.  

Professori Ylänteen tutkimus solujen mekanismien ja solujen muodostamien rakenteiden toiminnan ymmärtämiseksi sekä mekano-signaloinnin häiriöiden tuntemiseksi auttaa ymmärtämään ihmisen sairauksiin liittyviä perusmekanismeja. Mekanosignaloinnin häiriöt voivat aiheuttaa esimerkiksi perinnöllisiä epämuodostumia. Ylänne pyrkii selvittämään myös, miten kyseiset häiriöt vaikuttavat mm. syöpäkasvaimessa.

Muu toiminta

Tieteellisen työn ohella Ylänne on kirjoittanut lukion solubiologian oppikirjan (nimellä Biologia: Geeni).Ylänne ja Mökkönen professoreiksi Jyväskylän yliopisto. 2005. Viitattu 8.5.2017.

 Ulmanen, Ismo; Tenhunen, Jukka; Ylänne, Jari; Valste, Juha; Viitanen, Pertti: Biologia: Geeni. 1.-5. painos. Helsinki: Sanoma Pro Oy. 2003. 
 Tenhunen, Jukka; Ulmanen, Ismo; Ylänne, Jari: Biologia: Geeni ja biotekniikka. 6. uudistettu painos. Helsinki: WSOY, 2004. .

Huomionosoitukset
Opettajana, tutkijana ja Jyväskylän bio- ja ympäristötieteen laitoksen johtotehtävissä osoittamiensa ansioiden vuoksi Ylänne valittiin laitoksellaan vuonna 2013 vuoden esimieheksi. Palkinnon perusteluissa mainitaan, että hän on huumorintajuinen ja tulee toimeen alaistensa kanssa. Hän ei myöskään epäröi tarttua jämäkästi asioihin, jos organisaatiossa on ongelmia. Ylänne kannustaa myös omalla esimerkillään ympäristöystävällisyyteen ja työhyvinvointiin. Hän pyöräilee työmatkat.

Lähteet

Aiheesta muualla
 Professori Ylänteen sivu Bio- ja ympäristötieteiden laitos, Jyväskylän yliopisto.

Luokka:Vuonna 1961 syntyneet
Luokka:Suomalaiset professorit
Luokka:Suomalaiset biologit
Luokka:Jyväskylän yliopiston professorit
Luokka:Elävät henkilöt